stanford-oval/wikipedia huggingface dataset:
รัฐประหารในประเทศไทย พ.ศ. 2534
ก่อนการรัฐประหาร

ในวันที่ 30 มีนาคม พ.ศ. 2533 พลเอกชวลิต ยงใจยุทธ ซึ่งลาออกจากราชการก่อนกำหนดได้รับการแต่งตั้งให้ดำรงตำแหน่งรัฐมนตรีว่าการกระทรวงกลาโหมและรองนายกรัฐมนตรี ในรัฐบาลของพลเอกชาติชาย กลุ่มนายทหารชั้นผู้ใหญ่ที่จบจากโรงเรียนนายร้อยพระจุลจอมเกล้า รุ่นที่ 5 โดยเฉพาะพลเอกสุจินดา คราประยูร ผู้บัญชาการทหารบก และพลอากาศเอกเกษตร โรจนนิล ผู้บัญชาการทหารอากาศมีความสัมพันธ์อันใกล้ชิดกับพลเอกชาติชาย
ต่อมาในวันที่ 23 เมษายน พ.ศ. 2533 เวลา 13:00 น. กองบัญชาการทหารสูงสุดแถลงการณ์ยึดรถโมบายยูนิตขององค์การสื่อสารมวลชนแห่งประเทศไทย ซึ่งจอดอยู่บริเวณวัดไผ่เลี้ยง เขตหนองแขม กรุงเทพมหานคร เพราะต้องสงสัยทำให้ระบบสื่อสารของทหารถูกรบกวน เมื่อองค์การสื่อสารมวลชนแห่งประเทศไทย ได้ขอทวงรถคืน แต่ถูกปฏิเสธจากพลเอกสุนทร คงสมพงษ์ ผู้บัญชาการทหารสูงสุด ร้อยตำรวจเอกเฉลิม อยู่บำรุง รัฐมนตรีประจำสำนักนายกรัฐมนตรีที่กำกับดูแลองค์การสื่อสารมวลชนแห่งประเทศไทย จึงได้ให้สัมภาษณ์โจมตีพลเอกสุนทร เมื่อมีข่าวแพร่ออกไปว่าพรรคมวลชนทำหนังสือถึงสมาชิกให้เดินทางมาชุมนุมที่ทำเนียบรัฐบาล เพื่อให้กำลังใจร้อยตำรวจเอก เฉลิม พลเอก สุจินดา คราประยูร ผู้บัญชาการทหารบกได้อาศัยอำนาจของผู้อำนวยการรักษาพระนคร ออกคำสั่งที่ 43/2533 ตามประกาศคณะปฏิรูปการปกครองแผ่นดิน​ พ.ศ. 2519 ห้ามชุมนุมที่ทำเนียบรัฐบาล พลเอกชวลิตจึงลาออกจากตำแหน่งรัฐมนตรีว่าการกระทรวงกลาโหมและรองนายกรัฐมนตรีเมื่อวันที่ 11 มิถุนายน
พลเอก ชาติชาย ชุณหะวัณ นายกรัฐมนตรี ได้ประกาศจะนำ พลเอก อาทิตย์ กำลังเอก อดีตผู้บัญชาการทหารบก และรองนายกรัฐมนตรี เข้าเฝ้าพระบาทสมเด็จพระปรมินทรมหาภูมิพลอดุลยเดชในฐานะรัฐมนตรีว่าการกระทรวงกลาโหมอีกตำแหน่ง ณ พระตำหนักภูพิงค์ราชนิเวศน์ จังหวัดเชียงใหม่ ในวันที่ 23 กุมภาพันธ์ พ.ศ. 2534 เวลา 13.00 น.
ในคืนวันที่ 22 กุมภาพันธ์ พ.ศ. 2534 พลเอกอาทิตย์ กำลังเอก รับประทานอาหารค่ำที่โรงแรมโอเรียนเต็ลห้องใกล้กับที่ พลเอกสุจินดา คราประยูร ผู้บัญชาการทหารบกและนายทหารระดับสูงจำนวนหนึ่งรับประทานอาหารอยู่ในขณะที่ พลเอกชาติชาย ชุณหะวัณ พักผ่อนอยู่ที่บ้านพักในซอยราชครู (พหลโยธินซอย 5)
ต่อมาเวลาประมาณ 24.00 น. วิทยุข่ายสามยอดของกองปราบรายงานว่า "ป.๑" อันหมายถึง พลตำรวจตรี เสรี เตมียเวส (ปัจจุบันคือ พลตำรวจเอก เสรีพิศุทธ์ เตมียเวส) ผู้บังคับการกองปราบในขณะนั้นได้เดินทางถึงหน่วยคอมมานโด ที่ซอยโชคชัย 4 ลาดพร้าว และสั่งให้กองปราบ "เตรียมพร้อม" เพราะมีข่าวว่าอาจจะมีการปฏิวัติเกิดขึ้น
ในเวลา 04.30 น. นายเวรของ พลตำรวจตรี เสรี เตมียเวส ได้แจ้งยกเลิกการเตรียมดังกล่าวภายหลังจากที่มีการตรวจสอบว่าไม่มีการเคลื่อนกำลังของหน่วยใด
สำหรับการเคลื่อนไหวของบุคคลต่าง ๆ ในคืนนั้น นอกจาก พลอากาศเอก เกษตร โรจนนิล ผู้บัญชาการทหารอากาศที่เดินทางกลับจากราชการที่ประเทศเกาหลีใต้แล้วล้วนอยู่ในสภาพปกติทั้งสิ้น
กระทั่งเวลา 06.00 น. ของวันที่ 23 กุมภาพันธ์ ทุกอย่างยังอยู่ในความสงบ เป็นเวลา 5 ชั่วโมง
การรัฐประหาร

เดิมทีทหารได้เตรียมการจะจับตัว พลเอก ชาติชาย ชุณหะวัณ และ พลเอก อาทิตย์ กำลังเอก ที่สนามบินกองทัพอากาศ (บน.6) ในเวลา 19.30 น. หลังจากการเข้าเฝ้า พร้อมกับการเคลื่อนกำลังทหารเข้ายึดจุดสำคัญทั่วกรุงเทพมหานคร แต่แผนกลับเปลี่ยนแปลงในเช้าวันนั้น ซึ่งนายทหารที่ร่วมปฏิบัติการส่วนใหญ่เป็นทหารอากาศ
เวลา 11.00 น. พลเอก ชาติชาย ชุณหะวัณ พลเอก อาทิตย์ กำลังเอก เดินทางถึงห้องรับรองพร้อมหน่วยรักษาความปลอดภัยประมาณ 20 นาย ก่อนที่จะขึ้นเครื่องบิน ซี 130 ที่จอดพร้อมอยู่แล้ว ซึ่งนายกรัฐมนตรี พลเอก ชาติชาย ชุณหะวัณ พลเอก อาทิตย์ กำลังเอก นายอนันต์ อนันตกูล เลขาธิการคณะรัฐมนตรีและปลัดกระทรวงมหาดไทยนั่งบริเวณที่นั่งวีไอพี ส่วนหน่วย รปภ. ถูกแยกไปอยู่ตอนท้ายของเครื่อง
ทันทีที่เครื่องซี 130 เคลื่อนตัว ทหารสองนายในชุดซาฟารีสีน้ำตาลก็กระชากปืนจากเอวควบคุม รปภ. ทั้ง 20 คนเอาไว้ พร้อม ๆ กับที่เครื่องบินลดความเร็วลงและ พลเอกชาติชาย ชุณหะวัณ อยู่ในสภาพถูกควบคุมตัวเรียบร้อย ขณะที่การปฏิบัติการเป็นไปตามแผนที่วางไว้ ทหารบกจำนวนสองพันก็เคลื่อนออกประจำจุดต่าง ๆ ที่กำหนดไว้ พลอากาศ เอกเกษตร โรจนนิล ออกจากกองทัพอากาศ สมทบกับ พลเอก สุจินดา คราประยูร พลเรือเอก ประพัฒน์ กฤษณจันทร์ ผู้บัญชาการทหารเรือ และ พลเอก สุนทร คงสมพงษ์ ผู้บัญชาการทหารสูงสุดออกแถลงการณ์กับประชาชน
การยึดทรัพย์นักการเมือง

เราเห็นว่าระบอบนี้ ถ้าจะดำเนินการต่อไปนั้น บ้านเมืองก็จะมีแต่ความล่มจม เพราะว่าทุกพรรคหรือนักการเมืองที่เข้ามา ต่างคนต่างฝ่ายก็มุ่งหน้าหาเงินเข้าพรรค เพื่อจะใช้ในการเลือกตั้ง เพื่อจะเอาชนะในการเลือกตั้ง จนมีคำกล่าวกันว่าคณะรัฐมนตรีแบบที่เป็นอยู่นั้น เขาเรียกว่า "บุฟเฟต์ คาบิเน็ต" คือเข้ามาเพื่อแย่งกันกิน
พลเอก สุจินดา คราประยูรซึ่งเป็นผู้มีบทบาทมากที่สุดในครั้งนั้นกล่าวกับบรรณาธิการของหนังสือพิมพ์ทุกฉบับในเช้าวันอาทิตย์ที่ 24 กุมภาพันธ์ พ.ศ. 2534
รุ่งขึ้น "ประกาศคณะรักษาความสงบเรียบร้อยแห่งชาติฉบับที่ 26" ลงนามโดย พลเอก สุนทร คงสมพงษ์ ก็ปรากฏออกมา แต่งตั้ง ให้ พลเอก สิทธิ จิรโรจน์ อดีตรัฐมนตรีว่ากระทรวงมหาดไทยเป็นประธานกรรมการตรวจสอบทรัพย์สิน มีนายสุธี อากาศฤกษ์ นายมงคล เปาอินทร์ นายไพศาล กุมาลย์วิสัย นายสุชาติ ไตรประสิทธิ์ พลตำรวจโท วิโรจน์ เปาอินทร์ และนายชัยเชต สุนทรพิพิธ ร่วมเป็นกรรมการ ให้อำนาจในการอายัดและห้ามจำหน่ายจ่ายโอนทรัพย์สินของนักการเมืองที่มีพฤติกรรมอันอาจส่อแสดงว่ามีทรัพย์สินร่ำรวยผิดปรกติ
การยึดทรัพย์นักการเมือง > รัฐมนตรีที่ถูกประกาศอายัดทรัพย์ > พรรคชาติไทย 12 คน

พลเอก ชาติชาย ชุณหะวัน (นายกรัฐมนตรี และ รัฐมนตรีว่าการกระทรวงกลาโหม)
พลตำรวจเอก ประมาณ อดิเรกสาร (รัฐมนตรีว่าการกระทรวงมหาดไทย)
นายเสนาะ เทียนทอง (เลขานุการรัฐมนตรีช่วยว่าการกระทรวงการคลัง)
นายกร ทัพพะรังสี
นายสมาน ภุมมะกาญจนะ
นายชูชีพ หาญสวัสดิ์
นายอุดมศักดิ์ ทั่งทอง
นายสุชน ชามพูนท
นายเดช บุญหลง (รองเลขาธิการนายกรัฐมนตรี)
นายประมวล สภาวสุ
นายบรรหาร ศิลปอาชา
นายพิทักษ์ อินทรวิทยนันท์ (ที่ปรึกษานายกรัฐมนตรี)
การยึดทรัพย์นักการเมือง > รัฐมนตรีที่ถูกประกาศอายัดทรัพย์ > พรรคกิจสังคม 5 คน

นายมนตรี พงษ์พานิช
นายสุบิน ปิ่นขยัน
นายไชยศิริ เรืองกาญจนเศรษฐ์
นายสันติ ชัยวิรัตนะ
นายภิญญา ช่วยปลอด
การยึดทรัพย์นักการเมือง > รัฐมนตรีที่ถูกประกาศอายัดทรัพย์ > พรรคประชาธิปัตย์ 3 คน

พลตรี สนั่น ขจรประศาสน์
นายประจวบ ไชยสาส์น
นายไตรรงค์ สุวรรณคีรี
การยึดทรัพย์นักการเมือง > รัฐมนตรีที่ถูกประกาศอายัดทรัพย์ > พรรคราษฎร 2 คน

พลเอก เทียนชัย สิริสัมพันธ์
นายวัฒนา อัศวเหม
การยึดทรัพย์นักการเมือง > รัฐมนตรีที่ถูกประกาศอายัดทรัพย์ > พรรคประชากรไทย 1 คน

นายสมัคร สุนทรเวช
การยึดทรัพย์นักการเมือง > รัฐมนตรีที่ถูกประกาศอายัดทรัพย์ > พรรคเอกภาพ 1 คน

นายณรงค์ วงศ์วรรณ
การยึดทรัพย์นักการเมือง > รัฐมนตรีที่ถูกประกาศอายัดทรัพย์ > พรรคมวลชน 1 คน

ร้อยตำรวจเอก เฉลิม อยู่บำรุง
พร้อมๆ กันนั้น มีความเคลื่อนไหวทาง นาวาอากาศ ตรีฐิติ นาครทรรพ อดีตนายทหารอากาศที่สนิทสนมกับ พลอากาศเอก เกษตร โรจนนิล ผู้บัญชาการทหารอากาศประกาศจัดตั้งพรรคการเมืองขึ้นใหม่ ในช่วงแรกเรียกกันติดปากว่า “พรรคทหาร” กระทั่งได้ชื่อว่า “พรรคสามัคคีธรรม” ในที่สุดในทันทีที่นายณรงค์ วงศ์วรรณพ้นจากการถูกอายัดทรัพย์ ก็ได้รับเลือกให้เป็นหัวหน้าพรรคสามัคคีธรรม
ไม่เพียงแต่พรรคเอกภาพเท่านั้นที่สูญเสียหัวหน้าพรรค ในส่วนของพรรคชาติไทย พลเอกชาติชาย ชุณหะวัณ ก็ลาออกจากตำแหน่งหัวหน้าพรรคและสมาชิกพรรคชาติไทยเช่นกัน และโดยการดำเนินการทางการเมือง พลอากาศเอก สมบุญ ระหงษ์ ผู้อำนวยการการท่าอากาศยานฯ อดีตนายทหารอากาศก็ได้รับเชิญให้ดำรงตำแหน่งแทน ขณะที่พรรคกิจสังคมเปิดตำแหน่งเลขาธิการพรรคให้แก่ พลโท เขษม ไกรสรรณ์ เพื่อนร่วมโรงเรียนอำนวยศิลป์ของ พลเอก สุจินดา คราประยูร และรัฐมนตรีที่ได้รับการปล่อยตัวจากประกาศยึดทรัพย์ก็สมัครเป็นสมาชิกพรรคสามัคคีธรรมโดยพร้อมเพรียง ทั้งนายประมวล สภาวสุ นายไชยศิริ เรืองกาญจนเศรษฐ์และนายสันติ ชัยวิรัตนะ
ผลการตรวจสอบทรัพย์สิน นักการเมือง 10 คนซึ่งยังมีคดี “ร่ำรวยผิดปกติ” อยู่ในระหว่างการพิจารณา ประกอบด้วย พลเอก ชาติชาย ชุณหะวัณ นายพิทักษ์ อินทรวิทยนันท์ นายเสนาะ เทียนทอง นายวัฒนา อัศวเหม พลตำรวจเอก ประมาณ อดิเรกสาร นายภิญญา ช่วยปลอด นายสุบิน ปิ่นขยัน นายมนตรี พงษ์พานิช นายประมวล สภาวสุ และ ร้อยตำรวจเอก เฉลิม อยู่บำรุง
ดูเพิ่ม

พฤษภาทมิฬ
พลเอก ชาติชาย ชุณหะวัณ
กิ่งฉัตร

| ปาริฉัตร ศาลิคุปต |
| --- | --- |
เกิด: 1 มกราคม พ.ศ. 2511 (57 ปี)
นามปากกา: กิ่งฉัตร, อลินา, ซื่อถง
อาชีพ: นักเขียน
สัญชาติ: ไทย
ผลงานที่สำคัญ: พรหมอลเวง, เสราดารัล, ด้วยแรงอธิษฐาน, บ่วงหงส์, มีเพียงรัก, สูตรเสน่หา, ตามรักคืนใจ
กิ่งฉัตร เป็นนามปากกาของ ปาริฉัตร ศาลิคุปต (1 มกราคม พ.ศ. 2511- ) เป็นธิดาของ พล.ร.อ.วิเชียร และ องุ่น ศาลิคุปต
ปาริฉัตร ศาลิคุปต จบชั้นมัธยมปลายที่โรงเรียนสตรีวิทยา และจบปริญญาตรี วารสารศาสตรบัณฑิต (เกียรตินิยมอันดับหนึ่ง) สาขาหนังสือพิมพ์ จากคณะวารสารศาสตร์และสื่อสารมวลชน มหาวิทยาลัยธรรมศาสตร์ เธอเริ่มอ่านหนังสือตั้งแต่เรียนมัธยมต้น รักการอ่านและอ่านหนังสือได้แทบทุกประเภท พอขึ้นปี 2 ในมหาวิทยาลัย ก็เริ่มมีบทความลงในหนังสือพิมพ์บางฉบับ และนิตยสารอีกหลายเล่ม เช่น สตรีสาร แพรวสุดสัปดาห์ ขวัญเรือน กระทั่งเรียนมหาวิทยาลัยปีสุดท้ายจึงได้เริ่มต้นเขียนนวนิยายเรื่องยาวเรื่องแรก คือ พรพรหมอลเวง
กิ่งฉัตรเคยมีนามปากกาในการเขียนเรื่องสั้นว่า "ทองหลางลาย" แต่ พอเขียนเรื่องยาวก็ได้ใช้ "กิ่งฉัตร" มาตลอด นามปากกานี้มาจากชื่อจริงตัวสุดท้าย คือ "ปาริฉัตร" ส่วนกิ่งนี่เธอบอกว่าเหมือนกับกิ่งก้านสาขาที่แยกออกมาจากต้น คือ เวลาเขียนหนังสือจะรู้สึกว่าไม่ใช่ตัวเอง นอกจากผลงานนิยายแนวรักโรแมนติกที่กิ่งฉัตรถนัดแล้ว เธอยังมีผลงานนิยายแนวสืบสวนสอบสวนและแฟนตาซีในนามปากกา อลินา อีกด้วย เธอยังมีศักดิ์เป็นน้าของ เพลิง พลภัคค์ วัชรพงศ์หิรัญ นักแสดงสังกัดช่องวัน
ผลงานรวมเล่มในนามปากกากิ่งฉัตร

พ.ศ.2535 พรพรหมอลเวง  (สร้างเป็นละครโทรทัศน์ 3 ครั้ง 2535 และ 2546 ช่อง 7 และ 2556 ช่อง3)
พ.ศ.2536 มายาตวัน (สร้างเป็นละครโทรทัศน์ 2 ครั้ง 2538 ช่อง7 และ 2556 ช่อง3)
พ.ศ.2537 ละครเล่ห์เสน่หา (สร้างเป็นละครโทรทัศน์ 2539 ช่อง3)
พ.ศ.2537 เสราดารัล  (สร้างเป็นละครโทรทัศน์ 2538 ช่อง7)
พ.ศ.2538 ด้วยแรงอธิษฐาน  (สร้างเป็นละครโทรทัศน์ 3 ครั้ง 2539และ2553 ช่อง7 2561 ช่อง3)
พ.ศ.2539 บ้านอัญชัน
พ.ศ.2539 ตามรักคืนใจ (สร้างเป็นละครโทรทัศน์ 2 ครั้ง 2541และ2558 ช่อง3)
พ.ศ.2539 ดวงใจพิสุทธิ์  (สร้างเป็นละครโทรทัศน์ 2 ครั้ง 2540 ช่อง 7 และ 2559 ช่อง3)
พ.ศ.2540 แสงดาวฝั่งทะเล (สร้างเป็นละครโทรทัศน์ 2545 ช่อง7)
พ.ศ.2540 เพรงเงา (สร้างเป็นละครโทรทัศน์ 2542 ช่อง3)
พ.ศ.2541 บ่วงหงส์  (สร้างเป็นละครโทรทัศน์ 3 ครั้ง 2541และ2552 ช่อง7 2560 ช่อง3)
พ.ศ.2541 ดั่งไฟใต้น้ำ (สร้างเป็นละครโทรทัศน์ 2542 ช่อง7)
พ.ศ.2541 มนต์จันทรา  (สร้างเป็นละครโทรทัศน์ 2544 และ 2556 ช่อง3)
พ.ศ.2542 มีเพียงรัก  (สร้างเป็นละครโทรทัศน์ 2 ครั้ง 2541 และ 2561 ช่อง3)
พ.ศ.2543 รอยพรหม
พ.ศ.2543 ลางลิขิต (สร้างเป็นละครโทรทัศน์ 2544 ช่อง3)
พ.ศ.2544 ลำเนาลม
พ.ศ.2544 ลำนำจันทร์
พ.ศ.2545 สืบลับรหัสรัก (สร้างเป็นละครโทรทัศน์ 2550 ช่อง3)
พ.ศ.2545 พรายปรารถนา (สร้างเป็นละครโทรทัศน์ 2546 ช่อง3)
พ.ศ.2546 รหัสหัวใจ (สร้างเป็นละครโทรทัศน์ 2548 ช่อง7)
พ.ศ.2546 ในเรือนใจ (สร้างเป็นละครโทรทัศน์ 2547 ช่อง7)
พ.ศ.2547 ฟ้ากระจ่างดาว  (สร้างเป็นละครโทรทัศน์ 2548 ช่อง7 และ 2556 ช่อง3)
พ.ศ.2547 สูตรเสน่หา (สร้างเป็นละครโทรทัศน์ 2552 ช่อง3)
พ.ศ.2547 นางบาป  (สร้างเป็นละครโทรทัศน์ 2561 ช่อง3)
พ.ศ.2548 หิมะกลางทะเลทราย
พ.ศ.2548 แกะรอยรัก (สร้างเป็นละครโทรทัศน์ 2551 ช่อง3)
พ.ศ.2549 ค่าของหัวใจ
พ.ศ.2550 สะพานอธิษฐาน
พ.ศ.2550 คลื่นลวง
พ.ศ.2551 สาปพระเพ็ง (สร้างเป็นละครโทรทัศน์ 2556 ช่อง3)
พ.ศ.2552 เพียงใจที่ผูกพัน (สร้างเป็นละครโทรทัศน์ 2553 ช่อง3)
พ.ศ.2554 รุ่งอรุณ
พ.ศ.2554 ลับลวงใจ (สร้างเป็นละครโทรทัศน์ 2562 ช่อง3)
พ.ศ.2555 ลีลาวดีเพลิง (สร้างเป็นละครโทรทัศน์ 2558 ช่อง7)
พ.ศ. 2557 ปล่อยใจไปกับ...เช็ก
พ.ศ.2560 รื่นรักลมลวง@หัวหิน
พ.ศ.2561 กุหลาบเกี่ยวใจ
พ.ศ.2562 แผนร้ายเกี่ยวรัก
พ.ศ.2564 รางปรารถนา
พ.ศ.2565 กับดักพนันใจ
พ.ศ.2566 แก่นไม้หอม
พ.ศ.2567 แม่ครัวตัวตึง
พ.ศ.2568 เสน่ห์ปลายจ(ก)วัก
อลินา

อลินา เป็นอีกนามปากกาหนึ่งของ กิ่งฉัตร ใช้ในงานเขียนนิยายแนวสืบสวนสอบสวนเบา ๆ กึ่งคอเมดี้ที่เรียกกันว่าแนว Cozy และเรื่องรักแนวเหนือจริงหรือแฟนตาซี เพื่อให้แยกจากเรื่องรักหรือดราม่าของกิ่งฉัตร
ที่มาของนามปากกา "อลินา" มาจากเรื่อง สูตรเสน่หา นางเอกชื่อ ‘อลิน’ แล้วมีผู้อ่านท่านหนึ่งชอบชื่อนี้ก็เลยเอาไปตั้งชื่อลูกสาว แต่ว่าขอเป็น   "อลินา" เพื่อทำให้ชื่อดูหวานขึ้น รู้สึกว่าชื่อนี้เพราะดีจึงขอยืมมาจากเขาอีกทีหนึ่ง   มาเป็นชื่อลูกสาวนางเอกใน  "สูตรเสน่หา"  และพอมาเขียนนวนิยายชุดสาวน้อยเกวลิน เกิดนึกนามปากกาไม่ออก อยู่ดี ๆ ชื่อนี้ก็ผุดขึ้นมา เลยนำมาเป็นนามปากกาเสียเลย
อลินา > ผลงานรวมเล่มในนามปากกาอลินา

แม่รักยักษา
เรื่องสั้น หมูกระทะจะเยียวยาทุกสิ่ง
อลินา > ผลงานรวมเล่มในนามปากกาอลินา > ชุด สาวน้อยเกวลิน

จนถึงปัจจุบันมีการรวมเล่มแล้วทั้งหมด 10 ตอนได้แก่
สาวน้อยเกวลิน ตอน ฆาตกรรมในแฟลต (เล่ม 1)
สาวน้อยเกวลิน ตอน จากตายจากเป็น (เล่ม 2)
สาวน้อยเกวลิน ตอน คลั่งดารา (เล่ม 3)
สาวน้อยเกวลิน ตอน บักสีดา (เล่ม 4)
สาวน้อยเกวลิน ตอน ดับฝัน (เล่ม 5)
สาวน้อยเกวลิน ตอน ความลับ (เล่ม 6)
สาวน้อยเกวลิน ตอน ริษยา (เล่ม 7)
สาวน้อยเกวลิน ตอน รอยยิ้มพิมพ์ตาย (เล่ม 8)
สาวน้อยเกวลิน ตอน อิทธิฤทธิ์ออนไลน์ (เล่ม 9)
สาวน้อยเกวลิน ตอน โลกสองใบ (เล่ม 10)
อลินา > ผลงานรวมเล่มในนามปากกาอลินา > ชุด ชมรมคนมีสัมผัสพิเศษ

จนถึงปัจจุบันมีการรวมเล่มแล้วทั้งหมด 5 ตอนได้แก่
ชมรมคนมีสัมผัสพิเศษ ตอน ทำเพื่อรัก (เล่ม 1)
ชมรมคนมีสัมผัสพิเศษ ตอน อยากได้ ใคร่มี (เล่ม 2)
ชมรมคนมีสัมผัสพิเศษ ตอน ยับยั้งชั่งใจ (เล่ม 3)
ชมรมคนมีสัมผัสพิเศษ ตอน หลงใหลไฝ่ฝัน (เล่ม 4)
ชมรมคนมีสัมผัสพิเศษ ตอน พลั้งพลาด (เล่ม 5)
อลินา > ผลงานรวมเล่มในนามปากกาอลินา > ชุดนวหิมพานต์

ตรีเนตรทิพย์
ทุติยอสูร
เพชรรากษส
เอกเทพ
วิวาห์พิทยาธร
นิลนาคินทร์
ชื่อถง

เป็นนามปากกาล่าสุดของกิ่งฉัตร ใช้สำหรับนิยายสไตล์จีน โดยเรื่องแรกที่แต่งชื่อ วาสนาชะตารัก (พ.ศ. 2560) เป็นนิยายแนวน่ารัก โรแมนติค ที่มีเนื้อหาอ่านง่าย น่าติดตาม โดยนิยายเรื่องนี้ผู้เขียนได้ลงให้อ่านออนไลน์เป็นตอนๆที่เว็บไซต์เด็กดี
วาสนาชะตารัก
วาสนาชะตาใจ
ซอฟต์แวร์เพื่อความร่วมมือ

ณิชกมล เหมทานนท์อฟต์แวร์เพื่อช่วยในการทำงานร่วมกัน (อังกฤษ: collaborative software) หรือ กรุ๊ปแวร์ (อังกฤษ: groupware) คือ ซอฟต์แวร์โปรแกรมประยุกต์ที่ออกแบบขึ้นเพื่อช่วยให้บุคลากรที่เกี่ยวข้องปฏิบัติภารกิจให้บรรลุเป้าหมาย หรือเป็นกระบวนการต่าง ๆ ของกลุ่มปฏิบัติงานประกอบกับการใช้ซอฟต์แวร์เพื่อสนับสนุนการปฏิบัติงาน
จุดประสงค์ของการออกแบบ ซอฟต์แวร์เพื่อความร่วมมือ คือเปลี่ยนเอกสาร และ โฆษณาบนอินเทอร์เน็ต (Rich media) ให้ถูกแชร์และใช้งานได้อย่างมีประสิทธิภาพผ่านการทำงานเป็นทีม การทำงานร่วมกันเป็นทีมหมายถึงความเคารพในการใช้เทคโนโลยีสารสนเทศ หรือความหมายอื่น ๆ ที่ทำให้เข้าใจในความแตกต่างของการปฏิสัมพันธ์ระหว่างมนุษย์ที่จำเป็น และใช้เทคโนโลยีอย่างเหมาะสม ที่ทำให้ถูกว่าจ้างตามที่ต้องการ
การร่วมมือต้องอาศัยการทำงานของแต่ละบุคคลเพื่อเป้าหมายเดียวกัน โดยจุดประสงค์หลักของการทำงานเป็นทีมแบบ Collaborative software คือ ช่วยอำนวยความสำดวกในการทำงานในแง่ของระยะทาง ซึ่งเป็นเครื่องมือที่ช่วยในการสื่อสารและแก้ไขปัญหาไปพร้อม ๆ กัน นอกจากนี้ Collaborative software ยังสนับสนุนการทำงานการบริหารโปรเจกต์ เช่น การมอบหมายงาน การบริหารเวลาส่งงาน และปฏิทินที่ใช้งานร่วมกัน สิ่งประดิษฐ์เป็นหลักฐานชัดเจนในการแก้ไขปัญหา ที่รวมไปถึงการเตรียมเอกสาร เอกสารสำคัญ กำหนดส่งงาน และการนำส่ง
Collaborative software คือแนวคิดที่สอดคล้องกับ Computer-supported cooperative work (CSCW) โดย Carstensen และ Schmidt (1999) ได้ให้ความเห็นว่า Groupware เป็นส่วนหนึ่งของ CSCW โดย Groupware หมายถึง กิจกรรมที่ทำงานร่วมกันโดยใช้ระบบคอมพิวเตอร์ ผลิตภัณฑ์ซอฟต์แวร์อย่าง อีเมล์ ปฏิทิน ข้อความแชท วิกิ และการบุ๊คมาร์ก ซึ่งเป็นกลุ่มที่ถูกใช้ใน Groupwork และซอฟต์แวร์เหล่านี้ถูกใช้นอกสถานที่ทำงาน เช่น บริการหาคู่ออนไลน์, Social network อย่างทวิตเตอร์ และเฟซบุ๊ก ที่ถูกแนะนำโดยกฎของ Metcalfe ที่กล่าวถึง การที่ผู้คนจำนวนมากใช้บางอย่างเพื่อให้ได้มาซึ่งคุณค่า และประยุกต์ใช้ซอฟต์แวร์
การใช้ซอฟต์แวร์เพื่อความร่วมมือ (Collaborative software) ในสถานที่ทำงานสร้างสภาพแวดล้อมการทำงานร่วมกัน (CWE) ซึ่งสนับสนุนทั้งในการทำงานของแต่ละบุคคลและความร่วมมือในการทำงานเป็นกลุ่ม จึงทำให้เกิดเป็นสถานที่ใหม่ของมืออาชีพ ที่การทำงานนั้นสามารถทำงานร่วมกันได้ โดยไม่คำนึงถึงสถานที่อยู่ของแต่ละบุคคล
สุดท้าย Collaborative software เกี่ยวข้องกับการทำงานร่วมกันเป็นระบบ ไม่ว่าจะเป็นรูปแบบใด
ๆ ที่ปรากฏขึ้นในองค์กร ทั้งในเรื่องของเวลาการทำงานร่วมกัน ที่อยู่ในรูปแบบทางการ ไม่เป็นทางการ แบบความตั้งใจ และแบบไม่ได้ตั้งใจ ขณะที่ Groupware หรือ Collaborative software เกี่ยวข้องกับองค์ประกอบทางเทคโนโลยีของการทำงานร่วมโดยใช้คอมพิวเตอร์ช่วย ซึ่งได้กลายมาเป็นเครื่องมือที่มีประโยชน์ในการวิเคราะห์ตัวแปร ทำให้เข้าใจพฤติกรรมและความหลากหลายขององค์กรที่เกี่ยวข้อง กับแนวคิด CSCW
จุดเริ่มต้น

Douglas Engelbart เป็นคนแรกที่มองเห็นการทำงานรวมกันของคอมพิวเตอร์​ ในปี 1951
Doug Engelbart คือ บิดาแห่ง Groupware เขาสนับสนุนวิสัยทัศน์นี้ในปี 1962 กับการทำงานแบบเดิมที่เต็มไปด้วยทีมวิจัยของเขา​ โดย กลางปี 1951 ถึงปี 1960 ได้สาธิตงานของเขาให้แก่สาธารณชนในปี1968ว่าอะไรคือสิ่งที่ตอนนี้ได้อ้างอิงถึง ”The Mother of All Demos.”​ ในปีเดียวกัน แล็ป Engelbart ถูกขโมย ARPANET ทำให้เครือข่ายคอมพิวเตอร์แรกถูกใช้งานและขยายไปบริการไปยังฐานผู้ใช้ รวมไปถึง Intelligence Amplification Section 4: Douglas Engelbart, หน่วย ARPANET และชุดข้อมูลสำคัญของ Doug Engelbar​
ซอฟต์แวร์เกมออนไลน์ เริ่มในช่วงต้นของเครือข่ายคอมพิวเตอร์ ในปี 1975 Will Crowther สร้าง Colossal Cave Adventure บน คอมพิวเตอร์ DEC PDP-10 เมื่อการเชื่อมต่ออินเทอร์เน็ตเติบโต ทำให้จำนวนของผู้ใช้และเกมส์ที่เล่นหลายคนเพิ่มขึ้นด้วย ในปี 1978 Roy Trubshaw นักศึกษามหาวิทยาลัย Essex ประเทศอังกฤษ สร้างเกมส์ MUD (Multi-User Dungeon) และ MUDs อื่น ๆ อีกมากมายก็ถูกสร้างขึ้น แต่ยังคงสร้างบนคอมพิวเตอร์จนถึงปลายศตวรรษ 1980 เมื่อคอมพิวเตอร์ส่วนบุคคล ที่มี dial-up โมเด็มในบ้าน เริ่มเป็นเรื่องธรรมดามากขึ้น ซึ่งส่วนใหญ่ใช้งานระบบ multi-line Bulletin Board และผู้ให้บริการออนไลน์ ต่อมา MUDs ได้พัฒนาเป็น การแชทออนไลน์, การแชร์วิดีโอ และ การโทรผ่านอินเทอร์เน็ต สิ่งเหล่านี้ล้วนเป็นสิ่งจำเป็นสำหรับการพัฒนาในอนาคต ผลการศึกษาของ MITRE แสดงให้เห็นว่าคุณค่าของเสียง ข้อความสนทนา และการแบ่งปันภาพถ่ายนั้นเพื่อความเข้าใจร่วมกัน
รัฐบาลอเมริกาเริ่มใช้ Collaborative appตั้งแต่ต้นปี 1990COMPASS หนึ่งในโปรแกรมที่มีประสิทธิภาพ ซึ่งได้ถูกนำไปใช้ในหน่วยงาน the Navy's Common Operational Modeling, Planning and Simulation Strategy
ระบบ compass อนุญาตสูงสุด 6 user ในการ  สร้าง session เชื่อมต่อกันแบบ จุดต่อจุด (1:6), โดยsession จะยังอยู่หากมี 1 user active, และจะสร้างใหม่ทั้งหมดเมื่อทั้ง 6 คน log out ออกไป MITRE ปรับปรุงโดยการสร้าง Host Server ขึ้นมาเพื่อให้แต่ละคน log in เข้าไปเรียกว่า CVW (Collaborative Virtual Workstation),  ทำให้ session สร้างขึ้นเป็น virtual file cabinet และ virtual rooms และทำให้ session คงไว้เพื่อกลับเข้ามา join อีกทีได้
ปี 1996 Pavel Curtis เป็นผู้สร้าง MUDs ที่ PARC ได้ทำการสร้าง PlaceWare, Server ที่ สร้าง one to many สำหรับหอประชุม, เพื่อใช้ระหว่างเพื่อนที่นั่งประชุมด้วยกัน และสามารถกำหนดจำนวนผู้ประชุมที่จะพูดได้
ในปี 1997 engineers ที่ GTE ใช้ PlaceWare เป็น engine ของ MITRE's CVW แบบ Commercial และเรียกระบบนี้ว่า InfoWorkSpace (IWS)
ใน ปี 1998 IWS ถูกใช้เป็นมาตรฐานของ ศูนย์ปฏิบัติการทางอากาศ (the standardized Air Operations Center) IWS ถูกขายต่อไปยัง General Dynamics และ Ezenia ในเวลาต่อมา
กรุ๊ปแวร์

Collaborative software เป็นซอฟต์แวร์ที่ถูกออกแบบให้เป็น groupware เมื่อปลายทศวรรษ 1980 โดย Richman and Slovak(1987) ได้ให้ข้อมูลไว้ว่า “อิเล็กทรอนิกส์มีส่วนสำคัญในการทำงานเป็นทีม groupware เปรียบเสมือนศูนย์กลางในการติดต่อสื่อสาร ระหว่างผู้จัดการช่างเทคนิคและคนอื่น ๆ ที่มีปฏิสัมพันธ์ในกลุ่มและช่วยการทำงานในกลุ่ม” ​
ย้อนกลับไปในปี 1978 Peter and Trudy Johnson-Lenz ได้สร้าง groupware และได้ให้นิยามของ groupware ไว้ว่า เป็นซอฟต์แวร์ที่ช่วยสนับสนุน เพิ่มประสิทธิภาพการทำงานของกลุ่ม ต่อมาได้มีการเขียนบทความอธิบาย groupware ว่าเป็น "วัฒนธรรมสื่อคอมพิวเตอร์ ซึ่งเป็นศูนย์รวมของสังคมองค์กรบน hyperspace" Groupware เป็นการรวบรวมการพัฒนาระบบและเครื่องมือของมนุษย์ ให้อยู่ในระบบเดียวกัน​
ในช่วงปี 1990 ผลิตภัณฑ์ groupware เริ่มดำเนินการเชิงพาณิชย์ ซึ่งส่งมอบและทำสัญญาครั้งแรกกับ  บริษัทใหญ่ ๆ เช่น Boeing และ IBM ซึ่งเริ่มใช้ระบบการประชุมอิเล็กทรอนิกส์เพื่อใช้ประโยชน์จากโครงการภายในที่สำคัญ  Lotus Notes เป็นตัวอย่างที่สำคัญของระบบที่ช่วยสนับสนุนการทำงานร่วมกันในกลุ่มแบบระยะไกล ในขณะที่ระบบอินเทอร์เน็ต เพิ่งถูกเริ่มใช้ได้ไม่นาน "ถ้า groupware ช่วยเพิ่มผลิตผลในระยะยาวได้ นิยามของสำนักงานอาจเปลี่ยนไป คุณสามารถที่จะทำงานได้อย่างมีประสิทธิภาพในขณะที่สมาชิกของกลุ่ม อยู่ที่ใดก็ได้ที่มีเครื่องคอมพิวเตอร์ เมื่อคอมพิวเตอร์มีขนาดเล็กลง และประสิทธิภาพมากขึ้น นั่นหมายความว่าคุณจะทำงานได้ทุกที่"  ​
ซอฟต์แวร์การทำงานร่วมกันมีวิวัฒนาการและเข้ามาบนอินเทอร์เน็ต ซึ่งมีผลทำให้เกิดการพัฒนาเป็น Web 2.0 ซึ่งนำเอาโฮสต์ที่มีคุณสมบัติของการทำงานร่วมกัน มาบูรณาการใช้ในเครือข่ายขององค์กรเหล่านี้ รวมถึงฟังก์ชันการทำงาน เช่น การใช้เอกสารร่วมกัน (รวมถึงการแก้ไขกลุ่ม) ปฏิทินของกลุ่มและการส่งข้อความโต้ตอบแบบทันที และการประชุมผ่านเว็บอื่น ๆ ในกลุ่ม  ​
​
กรุ๊ปแวร์ และระดับของความร่วมมือกัน

กรุ๊ปแวร์สามารถแบ่งออกเป็น 3 ประเภทขึ้นอยู่กับระดับของความร่วมมือกัน :
การติดต่อสื่อสาร เป็นการแลกเปลี่ยนข้อมูลข่าวสารแบบไม่มีโครงสร้าง ตัวอย่างเช่น การพูดคุยกันทางโทรศัพท์ หรือการใช้ระบบส่งข้อความพูดคุยกัน
การประชุม (หรือ ระดับของความร่วมมือ, ได้ถูกอธิบายในเอกสารทางวิชาการไว้ว่าเป็นระดับของการปรึกษาหารือร่วมกัน) เป็นการทำงานเชิงโต้ตอบกันเพื่อที่จะนำไปสู่เป้าหมายร่วมกัน ด้วยการระดมสมอง หรือการลงความคิดเห็น
การประสานงาน เป็นการทำงานร่วมกันที่มีความซับซ้อนเพื่อที่จะนำไปสู่เป้าหมายร่วมกัน เปรียบเสมือนความเข้าใจกันในทีมกีฬา ที่ทุกคนในทีมมีส่วนร่วมในการปฏิบัติตามหน้าที่ของตนในเวลาที่เหมาะสม เหมือนกับการปรับแผนการเล่นตามสถานการณ์ ซึ่งแต่ละคนทำหน้าที่ที่แตกต่างกันออกไปเพื่อทำให้ทีมชนะ นี้คือการทำงานร่วมกันที่มีความซับซ้อนเพื่อนำไปสู่เป้าหมายร่วมกัน หรือที่เรียกว่าการบริหารจัดการความร่วมมือกัน
กรุ๊ปแวร์ และระดับของความร่วมมือกัน > เครื่องมือการติดต่อสื่อสารอิเล็กทรอนิคส์

เครื่องมือการติดต่อสื่อสารอิเล็กทรอนิคส์ช่วยในการส่งข้อความ, ไฟล์, ข้อมูล, หรือเอกสารระหว่างบุคคล และอำนวยความสะดวกในการแลกเปลี่ยนข้อมู ตัวอย่างเช่น
การประชุมที่เกิดขึ้นพร้อมกัน (synchronous conferencing)
การประชุมที่ไม่ได้เกิดขึ้นพร้อมกัน (asynchronous conferencing)
อีเมล์
แฟกซ์
ข้อความเสียง
วิกิ (Wikis)
การเผยแพร่ผ่านทางเว็บไซต์
การควบคุมการแก้ไข (revision control)
กรุ๊ปแวร์ และระดับของความร่วมมือกัน > เครื่องมือการประชุมอิเล็กทรอนิคส์

เครื่องมือการประชุมอิเล็กทรอนิคส์ใช้อำนวยความสะดวกในการแลกเปลี่ยนข้อมูลซึ่งกันและกัน ซึ่งโต้ตอบกันได้อย่างรวดเร็ว ตัวอย่างเช่น
การประชุมทางอินเทอร์เน็ต (Internet forums) (รู้จักกันในชื่อที่ว่า กระดานข้อความ หรือกระดานสนทนา) เป็นแพลตฟอร์มการตัดสินใจแบบเสมือนจริงที่ช่วยอำนวยความสะดวก และจัดการข้อความออนไลน์
การสนทนาทางอินเทอร์เน็ต (Online chat) เป็นแพลตฟอร์มการตัดสินใจแบบเสมือนจริงที่ช่วยอำนวยความสะดวก และสามารถจัดการข้อความได้อย่างทันที
ข้อความโต้ตอบแบบทันที (Instant Messaging)
การโทรศัพท์ (Telephony) โทรศัพท์ช่วยให้ผู้ใช้ได้มีปฏิสัมพันธ์ซึ่งกันและกัน
การประชุมทางวีดิทัศน์ (Videoconferencing) คือ เครือข่ายคอมพิวเตอร์ที่ใช้สัญญาณวิดีโอ และสัญญาณเสียงร่วมกัน
การประชุมโดยการแลกเปลี่ยนข้อมูล (Data conferencing) คือ เครือข่ายคอมพิวเตอร์ที่มีพื้นที่ร่วมกัน ซึ่งผู้ใช้งานแต่ละคนสามารถเข้าไปแก้ไข หรือปรับเปลี่ยนได้
การใช้งานโปรแกรมประยุกต์ร่วมกัน (Application sharing) ผู้ใช้งานสามารถเข้าถึงเอกสาร หรือโปรแกรมที่ทำการแชร์ได้ตามลำดับคอมพิวเตอร์ที่ใช้งานอยู่ในขณะนั้น
ระบบการประชุมอิเลคทรอนิคส์ (EMS) แต่เดิมถูกอธิบายว่าเป็น “ระบบการประชุมอิเลคทรอนิคส์” และระบบนี้ได้ถูกติดตั้งไว้ในห้องประชุม ซึ่งห้องที่มีความพิเศษเหล่านี้จะประกอบไปด้วยวิดีโอโปรเจกต์เตอร์ ที่ได้ถูกเชื่อมโยงกับคอมพิวเตอร์จำนวนมากไว้แล้ว อย่างไรก็ตาม ระบบการประชุมอิเลคทรอนิคส์ยังถูกพัฒนาไปไว้บนเว็บไซต์ ทำให้สามารถเข้าใช้งานได้ทุกที่ ทุกเวลา ซึ่งระบบได้อำนวยความสะดวกในการรองรับผู้ที่เข้ามาใช้งาน ที่กระจายกันอยู่ตามสถานที่ต่าง ๆ
กรุ๊ปแวร์ และระดับของความร่วมมือกัน > เครื่องมือจัดการความร่วมมือกัน

เครื่องมือจัดการความร่วมมือกันได้อำนวยความสะดวก และ บริหารกิจกรรมของกลุ่ม ตัวอย่างเช่น
ปฏิทินอิเลคทรอนิคส์ (หรือเรียกว่า โปแกรมการจัดการเวลา) ตารางกิจกรรม และ การแจ้งเตือนอัตโนมัติ และยังแจ้งเตือนสมาชิกภายในกลุ่มได้อีกด้วย
ระบบบริหารจัดการโครงการ – ตารางโครงการ, การติดตาม และ แผนภูมิขั้นตอนโครงการที่กำลังจะเสร็จสมบูรณ์
การตรวจสอบออนไลน์ แบ่งปัน, ทบทวน, อนุมัติ, ปฏิเสธการตรวจสอบของเว็บ, งานศิลปะ, รูปถ่าย, วิดีโอ ระหว่างนักออกแบบ, ผู้บริโภค และ ลูกค้า
ระบบขั้นตอนการทำงาน จัดการความร่วมมือของงาน และ เอกสารองค์ความรู้ที่อยู่ในกระบวนทางธุรกิจ
ระบบการจัดการความรู้ รวบรวม, จัดตั้ง, จัดการ, แบ่งปันรูปแบบของข้อมูลที่หลายหลาย
การบุ๊คมาร์คในองค์กร การบุ๊คมาร์คความร่วมมือกันด้วยการขับเคลื่อนด้วยการกำกับ, จัดการ, การแบ่งปัน และการค้นหาข้อมูลในองค์กร
การคาดการณ์ทางการตลาด ทำให้กลุ่มของผู้ใช้สามารถคาดการณ์ผลลัพธ์ที่จะออกมาได้ร่วมกันในอนาคต
ระบบเครือข่ายภายนอกองค์กร (หรือที่เรียกว่า โครงการเครือข่ายภายนอก) รวบรวม จัดตั้ง การจัดการ และแบ่งปันข้อมูลที่เกี่ยวข้องร่วมกัน กับการส่งมอบของโครงการ (เช่น การก่อสร้างอาคาร)
ระบบซอฟต์แวร์ทางสังคม การจัดระเบียบความสัมพันธ์กันทางสังคมของกลุ่ม
ซอฟต์แวร์จัดตารางทำงานออนไลน์ การทำงานร่วมกันและแบ่งปันข้อมูลโครงสร้างและสารสนเทศอื่น ๆ ช่องทางติดต่อกับลูกค้า ทำการโต้ตอบและแบ่งปันกับลูกค้าของคุณในสภาพแวดล้อมออนไลน์อย่างเป็นส่วนตัว
กรุ๊ปแวร์ และระดับของความร่วมมือกัน > โปรแกรมที่ใช้ในการรวมกลุ่ม

การใช้งานในส่วนนี้อาจจะรวมถึงวิกิพีเดีย และ กระดานข้อความ เช่น เวทเพ้นท์ การใช้งานพื้นฐานรวมถึง
การสำรวจ
การจัดการโครงการ
การโต้ตอบ
การติดตามเป็นช่วงเวลา
ข้อจำกัดของผู้เข้าชม
กรุ๊ปแวร์ และระดับของความร่วมมือกัน > เครื่องมือของวิกิ (Wikis)

มีทั้งแบบ สำหรับผู้ใช้งานเพียงคนเดียว (อย่างเช่น MediaWiki), แบบที่เป็นชุดโปรแกรม (อย่างเช่น TikiWiki or Sakai) หรือ แบบที่ใช้งานบนเว็บไซต์ (อย่างเช่น Wikipedia) โดยปกติแล้ววิกิจะประกอบไปด้วยหน้าต่าง ๆ (ซึ่งสามารถแชร์ หรือแก้ไขได้) และยังมีความสัมพันธ์กันระหว่างหน้าอื่นอีกด้วย
หน้าที่การทำงานของวิกิครอบคลุมถึง
ใช้บริหารจัดการขั้นตอนการทำงาน
ใช้สำหรับ การปรึกษาหารือ/ การสนทนา
ใช้จัดเก็บรูปภาพ และเอกสาร